(b)

Conversiunea se realizează în conformitate cu următorul tabel de conversiune: 1. pentru categoria B1 sau C: — elicopter cu motor cu piston, grupă completă: convertită în „subgrupă completă 2c” plus calificările de tip de aeronavă pentru elicopterele cu un singur motor cu piston din grupa 1; — elicopter cu motor cu piston, grupa constructorului: convertită în „subgrupă a constructorului 2c” corespunzătoare, plus calificările de tip de aeronavă pentru elicopterele cu un singur motor cu piston din grupa 1 aparținând acelui constructor; — elicopter cu motor cu turbină, grupă completă: convertită în „subgrupă completă 2b” plus calificările de tip de aeronavă pentru elicopterele cu un singur motor cu turbină din grupa 1; — elicoptere cu motor cu turbină, grupa constructorului: convertită în „subgrupă a constructorului 2b” corespunzătoare, plus calificările de tip de aeronavă pentru elicopterele cu un singur motor cu turbină din grupa 1 aparținând acelui constructor; — avioane cu un singur motor cu piston — structură metalică, fie grupă completă, fie grupă a constructorului: convertită în „grupa completă 3”. Pentru licența de categoria B1 se includ următoarele limitări: avioane cu structură din materiale compozite, structură din lemn și structură din țevi și material textil; — avioane cu mai multe motoare cu piston — structură metalică, fie grup complet, fie grup de constructori: convertită în „grupa completă 3”. Pentru licența de categoria B1 se includ următoarele limitări: avioane cu structură din materiale compozite, structură din lemn și structură din țevi și material textil; — avioane cu un singur motor cu piston — structură din lemn, fie grupă completă, fie grupă a constructorului: convertită în „grupa completă 3”. Pentru licența de categoria B1 se includ următoarele limitări: avioane cu structură din metal, structură din materiale compozite și structură din țevi și material textil; — avioane cu mai multe motoare cu piston — structură din lemn, fie grupă completă, fie grupă a constructorului: convertită în „grupa completă 3”. Pentru licența de categoria B1 se includ următoarele limitări: avioane cu structură din metal, structură din materiale compozite și structură din țevi și material textil; — avioane cu un singur motor cu piston — structură din materiale compozite, fie grup complet, fie grup de constructori: convertită în „grupa completă 3”. Pentru licența de categoria B1 se includ următoarele limitări: avioane cu structură din metal, structură din lemn și structură din țevi și material textil; — avioane cu mai multe motoare cu piston — structură din materiale compozite, fie grupă completă, fie grupă a constructorului: convertită în „grupa completă 3”. Pentru licența de categoria B1 se includ următoarele limitări: avioane cu structură din metal, structură din lemn și structură din țevi și material textil; — avion cu motor cu turbină — un singur motor, grupă completă: convertită în „subgrupa completă 2a” plus calificările de tip de aeronavă pentru avioanele cu un singur turbopropulsor care nu aveau nevoie de o calificare de tip de aeronavă în sistemul anterior și aparțin grupei 1; — avioane cu motor cu turbină — un singur motor, grupă completă: convertită în „subgrupa completă 2a” corespunzătoare plus calificările de tip de aeronavă pentru avioanele cu un singur turbopropulsor ale respectivului constructor care nu aveau nevoie de o calificare de tip de aeronavă în sistemul anterior și aparțin grupei 1; — avion cu motor cu turbină — un singur motor, grupă completă: convertită în calificările de tip de aeronavă pentru avioanele cu mai multe turbopropulsoare care nu aveau nevoie de o calificare de tip de aeronavă în sistemul anterior; 2. pentru categoria B2: — avion: convertită în „subgrupa completă 2a” și „grupa completă 3” plus calificările de tip de aeronavă pentru avioanele care nu aveau nevoie de o calificare de tip de aeronavă în sistemul anterior și aparțin grupei 1; — elicopter: convertită în „subgrupele complete 2b și 2c” plus calificările de tip de aeronavă pentru elicopterele care nu aveau nevoie de o calificare de tip de aeronavă în sistemul anterior și aparțin grupei 1; 3. pentru categoria C: — avion: convertită în „subgrupa completă 2a” și „grupa completă 3” plus calificările de tip de aeronavă pentru avioanele care nu aveau nevoie de o calificare de tip de aeronavă în sistemul anterior și aparțin grupei 1; — elicopter: convertită în „subgrupele complete 2b și 2c” plus calificările de tip de aeronavă pentru elicopterele care nu aveau nevoie de o calificare de tip de aeronavă în sistemul anterior și aparțin grupei 1.